ନୂଆଦିଲ୍ଲୀ(ଲାଇଭ ଓଡିଶା ନ୍ୟୁଜ): ଦଶହରାରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଭେଟି । ଆଜିର ବିଜୟାଦଶମୀ ଅବସରରେ ୭ଟି ନୂତନ ପ୍ରତିରକ୍ଷା କଂପାନୀକୁ ଦେଶକୁ ଉତ୍ସର୍ଗ କରିବେ । ଏହାସହିତ କାର୍ଯ୍ୟକ୍ରମକୁ ପ୍ରତିରକ୍ଷା ମନ୍ତ୍ରାଳୟ ଦ୍ୱାରା ଆୟୋଜିତ ଭିଡିଓ କନଫରେନ୍ସିଂ ଦ୍ୱାରା ସମ୍ବୋଧିତ କରିବେ । ଏହି ଆୟୋଜିତ କାର୍ଯ୍ୟକ୍ରମରେ ପ୍ରତିରକ୍ଷା ମନ୍ତ୍ରୀ ରାଜନାଥ ସିଂ ଏବଂ କିଛି ବରିଷ୍ଠ ଅଧିକାରୀ ମଧ୍ୟ ଉପସ୍ଥିତ ରହିବେ । ସୂଚନା ଅନୁଯାୟୀ, ଅର୍ଡିନେଂସ ଫ୍ୟାକ୍ଟ୍ରି ବୋର୍ଡକୁ ସରକାରଙ୍କ ୧୦୦% ଅଂଶଧନ ସହ ୭ ଟି ପ୍ରତିରକ୍ଷା କମ୍ପାନୀରେ ପରିଣତ କରିବାକୁ ନିଷ୍ପତ୍ତି ନିଆଯାଇଛି। ପ୍ରତିରକ୍ଷା ସମ୍ବଳ ଦୃଷ୍ଟିରୁ ଦେଶକୁ ଆତ୍ମନିର୍ଭରଶୀଳ କରିବାକୁ ଏହି ନିଷ୍ପତ୍ତି ନିଆଯାଇଛି। ପିଏମଓ କହିଛନ୍ତି ଯେ, ଏହି ନିଷ୍ପତ୍ତି ସହିତ ଦେଶରେ ଅସ୍ତ୍ରଶସ୍ତ୍ର ଉତ୍ପାଦନ ଦିଗରେ ନିୟୋଜିତ କମ୍ପାନୀଗୁଡିକ ସ୍ବାଧିନତା ପାଇବେ ଏବଂ ସେମାନଙ୍କର କ୍ଷମତା ବୃଦ୍ଧି ପାଇବ। ୭ ଟି ନୂତନ ପ୍ରତିରକ୍ଷା କମ୍ପାନୀକୁ ଦେଶକୁ ଉତ୍ସର୍ଗ କରିବେ ସେଗୁଡ଼ିକ ହେଲା ମ୍ୟୁନିଶଂସ ଇଣ୍ଡିଆ ଲିମିଟେଡ୍, ଆର୍ମର୍ଡ ଭେଇକିଲ୍ କର୍ପୋରେସନ୍ ଲିମିଟେଡ୍, ଆଡଭାନ୍ସଡ ଅସ୍ତ୍ରଶସ୍ତ୍ର ଏବଂ ଯନ୍ତ୍ରପାତି ଇଣ୍ଡିଆ ଲିମିଟେଡ୍ ଅନ୍ତର୍ଭୁକ୍ତ। ଏହା ବ୍ୟତୀତ ଟ୍ରୁପ୍ କମ୍ଫଟର୍ସ ଲିମିଟେଡ୍, ୟତ୍ର ଇଣ୍ଡିଆ ଲିମିଟେଡ୍, ଇଣ୍ଡିଆ ଆପ୍ଟେଲ୍ ଲିମିଟେଡ୍ ଏବଂ ଗ୍ଲାଇଡର୍ସ ଇଣ୍ଡିଆ ଲିମିଟେଡ୍ ଅନ୍ତର୍ଭୁକ୍ତ। ସୂଚନା ଅନୁଯାୟୀ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଅନେକ ସମୟରେ ଭାରତରେ ଅସ୍ତ୍ରଶସ୍ତ୍ର ଏବଂ ଆବଶ୍ୟକ ସାମରିକ ସମ୍ବଳ ଉତ୍ପାଦନ ଉପରେ ଗୁରୁତ୍ୱ ଦେଇଥାନ୍ତି। ସରକାର ବିଶ୍ବାସ କରନ୍ତି ଯେ ଏହାଦ୍ବାରା ମେକ୍ ଇନ୍ ଇଣ୍ଡିଆକୁ ବୃଦ୍ଧି କରିବାକୁ ସୁଯୋଗ ମିଳିବ ଏବଂ ପ୍ରତିରକ୍ଷା ସମ୍ବଳ ଦୃଷ୍ଟିରୁ ଦେଶ ଆତ୍ମନିର୍ଭରଶୀଳ ହେବ।
